stanford-oval/wikipedia huggingface dataset:
אן, נסיכת דנמרק
תלאות הכלה הטרייה

עשרה ימים לאחר טקס הנישואין אן הפליגה לסקוטלנד, אולם הצי עמו יצאה למסע נתקל במזג אוויר קשה ונאלץ לנחות על חופי נורווגיה, ואן נאלצה להמתין מספר חודשים באוסלו. ג'יימס, ששמע על הסערה וחשש לחייה של כלתו הטרייה, ציווה על צום לאומי ותפילות פומביות לשלומה ברחבי סקוטלנד, וכן שלח משלחת חיפוש לים הצפוני. כשגילה המלך כי הדנים החליטו להפליג לסקוטלנד רק לאחר החורף, הוא החליט לצאת בראש משלחת של 300 איש כדי להביא את כלתו לארצו בעצמו, והגיע לאוסלו ב-19 בנובמבר.
אן וג'יימס נישאו רשמית בטקס מפואר בארמון הבישוף הישן שבאוסלו ב-23 בנובמבר 1589. כדי שהטקס יהיה מובן גם על ידי החתן וגם על ידי הכלה, הכומר הסקוטי שהשיא אותה ניהל את הטקס בצרפתית. לאחר חודש של חגיגות הזוג הטרי הפליג לדנמרק וג'יימס הכיר לראשונה בטירת קרונבורג את קרוביו החדשים, משפחת המלוכה הדנית. הזוג נסע לקופנהגן ב-7 במרץ על מנת להשתתף בחתונתה של אליזבת, אחותה של אן, ויומיים לאחר מכן הפליגו לכיוון סקוטלנד. הם הגיעו לחוף הסקוטי ב-1 במאי, וחמישה ימים לאחר מכן המלכה אן נכנסה לראשונה לאדינבורו בכרכרה עשויה כסף טהור שהובאה מדנמרק.
טקס ההכתרה

אן הוכתרה ב-17 במאי 1590 בכנסייה של ארמון הולירוד, במה שהיה טקס ההכתרה הפרוטסטנטי הראשון בסקוטלנד. במהלך הטקס, שנמשך כשבע שעות, נמשח שמן על גופה של אן כדי להכתירה כמלכה, למרות שאנשי דת סקוטים רבים התנגדו למנהג זה, בטענה שזהו מנהג פגני ויהודי. כתר המלכה הושם על ראשה של אן והיא נשבעה להגן על "הדת האמיתית של האל" ולהתנגד לכל ה"אמונות הטפלות הקתוליות שבאות בניגוד לדבר האל".
יחסיה עם המלך ג'יימס

לכל הדעות של בני התקופה, המלך היה "מהופנט" על ידי אשתו בתחילת נישואיהם, אולם ההתאהבות התפוגגה במהירות והזוג החל לריב לעיתים קרובות. למרות זאת, במהלך השנים הראשונות לנישואיהם ג'יימס תמיד נראה מתייחס לאשתו בסובלנות וחמימות. כבר מתחילת הנישואים היה על אן לחץ אדיר להביא לממלכה יורש זכר, אולם לאחר שנתיים של נישואים ללא הריון הביאו לשמועות כי המלך היה מעוניין יותר בגברים וכי אן הייתה עקרה. לבסוף האומה נשמה לרווחה כאשר ב-19 בפברואר 1594 אן ילדה את בנה הראשון, הנרי פרדריק.
יחסיה עם המלך ג'יימס > המאבק על הנסיך הנרי

אן גילתה במהרה כי גידולו של בנה לא יהיה תחת אחריותה: המלך מינה את אומנתו לשעבר כאומנת הראשית של התינוק, והכריז כי הילד יגדל בטירת סטירלינג, בהתאם למסורת הסקוטית המלכותית. בסוף שנת 1594 אן החלה במסע שכנועים להחזרת בנה אליה, והיא גייסה לשם כך תומכים רבים מקרב האצולה הסקוטית. ג'יימס לא הסכים בשום פנים ואופן להחזיר את התינוק לאימו, ואן הייתה כל כך נסערת בשל העניין שהיא הפילה את עוברה ביולי 1595. לאחר ההפלה היא נסוגה ממאמציה להחזיר את בנה אל החצר אולם נישואי הזוג המלכותי ניזוקו לתמיד בשל העניין.
בשנת 1603, לאחר מותה של המלכה אליזבת, המלך ג'יימס ירש אותה כג'יימס הראשון, מלך אנגליה ונסע ללונדון יחד עם הרוזן מאר, האפוטרופוס של הנרי פרדריק. אן, שהייתה בהריון באותו הזמן, ראתה בכך הזדמנות להשיב אליה את בנה ונסעה לסטירלינג בליווי כוח של אצילים תומכים על מנת לקחת את הילד בן התשע, אותו לא ראתה כמעט במשך חמש שנים. אולם אימו ואחיו של הרוזן מאר לא הרשו למלכה להיכנס לטירה בליווי יותר משני מלווים, והעקשנות של האפוטרופוסים גרמה לאן להתמוטטות עצבים שגרמה לה להפלה שנייה.
כאשר הרוזן מאר חזר לסקוטלנד עם הוראות מג'יימס שאן תצטרף אליו בלונדון, היא כתבה למלך כי היא לא תעשה זאת אלא אם תקבל משמורת על בנה. המלך ג'יימס נכנע סוף סוף ולאחר התאוששות קצרה מההפלה שעברה נסעה המלכה דרומה יחד עם הנסיך הנרי, במסע שגרם להתרגשות רבה בדרכי אנגליה שכן כל האצולה האנגלית רצתה לפגוש לראשונה במלכה החדשה שלהם.
יחסיה עם המלך ג'יימס > חייהם הנפרדים של הזוג המלכותי

המלכה אן אימצה בלונדון אורח חיים קוסמופוליטי, בעוד שג'יימס העדיף לצאת מהבירה ולבלות את רוב זמנו בבקתת הציד שלו בהרטפורדשייר. אן עברה להתגורר בארמון גריניץ' ולאחר מכן בבית סומרסט, לו היא שינתה את השם ל"בית דנמרק". לאחר 1607 הזוג כמעט ולא התגורר עוד יחדיו. אן הספיקה להוליד עד אז שבעה ילדים ולעבור לפחות שלוש הפלות. לאחר ששרדה בקושי את לידתה ומותה של בתה האחרונה, סופיה, ב-1607, החלטתה של אן שלא להביא עוד ילדים לעולם העמיקה את הקרע בינה לבין בעלה.
מותו של הנסיך הנרי בשנת 1612 בגיל 18, ככל הנראה ממחלת הטיפוס, ועזיבתה של הנסיכה אליזבת להיידלברג ב-1613 החלישו עוד יותר את הקשר בין אן וג'יימס. מותו של הנסיך הנרי פגע במלכה קשות, ובריאותה הדרדרה החל מאותה התקופה. היא החלה לסגת מהחיים הפומביים והחל משנת 1614 לא החזיקה כבר בחצר אצולה.
דת ופוליטיקה

נושא אחר למחלוקת בין אן לג'יימס היה נושא הדת. אן אמנם חונכה כלותרנית בדנמרק, אולם יכול להיות שהיא המירה את דתה בסודיות לקתוליות. המלכה אליזבת חששה מאוד מהאפשרות שאן תמיר את דתה ושלחה לה מכתבים בהם הזהירה אותה שלא להקשיב ליועציה הקתולים שניסו להמיר את דתה.
בעוד שהותה בסקוטלנד, אן ניצלה לעיתים את הפוליטיקה של החצר על מנת להשיג את מטרותיה. כתוצאה מכך, ג'יימס לא בטח בה עם סודות המדינה. כשהגיעה לאנגליה, אן עברה מפעילות פוליטית לפעילויות חברתיות ואמנותיות. למרות שהיא החזיקה בחצר מלוכה נפרדת משל בעלה בה קיבלה רבים שלא התקבלו בחצר המלך, היא כמעט ולא תמכה בצדדים פוליטיים שנגדו לאלו של בעלה. למרות הקשיים בחיי הנישואים של הזוג, היא הוכיחה עצמה כנכס דיפלומטי באנגליה, שכן היא תמיד התנהגה בתבונה ובטוב לב בפומבי.
פטרונית האמנות

אן וג'יימס שניהם היו אשמים בפזרנות, למרות שלקח למלכה מספר שנים עד שבזבזה את כל נדונייתה. היא אהבה נשפים וריקודים, פעילויות שלא נראו בעין יפה בסקוטלנד, אולם היו מאוד מקובלות בלונדון, שם היא יצרה אקלים תרבותי עשיר בחצר המלוכה. בנשפים המפוארים שאורגנו על ידי המלכה השתתפו שגרירים ונכבדים מרחבי אירופה, ובכך היא עזרה להדגים לעולם את חשיבותו של הכתר האנגלי. אן הזמינה מחזות רבים על מנת שיוצגו בנשפיה, והיא ובנות לווייתה אף השתתפו ברבות מההופעות.
אן הזמינה את בנייתם של מספר מבנים וגנים בארמונותיה, מבנים שהיו המבנים הפלדיאנים הראשונים באנגליה. היא גם אהבה מאוד מוזיקה והייתה הפטרונית של המלחין ג'ון דאולנד ושל מוזיקאים צרפתיים רבים. תחת שרביטה של המלכה אן האוסף המלכותי של משפחת המלוכה הבריטית גדל בצורה משמעותית.
מותה של המלכה

בסוף שנת 1617 בריאותה הרופפת של המלכה החלישה אותה מאוד. המלך ג'יימס ביקר אותה רק לעיתים רחוקות במהלך השנים האחרונות לחייה, אולם הנסיך צ'ארלס ישן בחדר השכן בהמפטון קורט ושהה לצידה בשעותיה האחרונות, לאחר שאיבדה את מאור עיניה. המלכה מתה בגיל 44 ב-2 במרץ 1619 מבצקת קשה.
ילדים

המלכה אן ילדה שבעה ילדים, מתוכם ארבעה מתו בילדותם, ועברה לפחות שלוש הפלות טבעיות. בנה השני ירש את אביו כמלך צ'ארלס הראשון ובתה אליזבת הייתה סבתו לעתיד של המלך ג'ורג' הראשון.
הנרי פרדריק, נסיך ויילס (19 בפברואר 1594 - 6 בנובמבר 1612) מת ממחלת הטיפוס בגיל 18.
אליזבת סטיוארט, נסיכת אנגליה וסקוטלנד (19 באוגוסט 1596 - 13 בפברואר 1662) נישאה לפרידריך החמישי, הנסיך הבוחר מפפאלץ והפכה למלכת בוהמיה.
מרגרט (24 בדצמבר 1598 - מרץ, 1600)
צ'ארלס הראשון, מלך אנגליה (19 בנובמבר 1600 - 30 בינואר 1649), ירש את אביו כמלך אנגליה והוצא להורג בשנת 1649.
רוברט סטיוארט, דוכס קינטייר (18 בינואר 1602 - 27 במאי 1602)
מרי (8 באפריל 1605 - 16 בדצמבר 1607)
סופיה (22 ביוני 1606 - 23 ביוני 1606)
חצי מעגל

חצי מעגל בעל רדיוס r.
המחשה מונפשת של משפט תאלס. הזווית B נותרת ישרה לאורך כל תנועת הנקודה על פני הקשת.
בגאומטריה, חצי מעגל הוא המקום הגאומטרי של כל הנקודות במישור אשר נמצאות מצדו האחד של קו ישר הנמצא במישור, ואשר מרחקן מנקודה הנמצאת על גבי הישר קבוע. חיתוך של מעגל לאורך הקוטר שלו יוצר שני חצאי מעגל. בגאומטריה אוקלידית וגם ברוב הגאומטריות האחרות אורכה של קשת חצי מעגלית שווה תמיד ל-180 מעלות. חלק המישור הכלוא בתחום שנוצר על ידי חיבור קצות הקשת בקטע ישר הוא צורה גאומטרית דו-ממדית שהיא חצי עיגול. זוהי צורה סימטרית בעלת ציר סימטריה אחד, שהוא האנך האמצעי לקטע שמחבר את קצות הקשת. הקטע המחבר את קצות הקשת הוא למעשה הקוטר של מעגל התוחם במדויק את החצי-מעגל, והקטע המחבר את מרכז הקוטר עם כל נקודה על החצי-מעגל הוא הרדיוס. 
לפי משפט תאלס כל המשולשים החסומים בחצי מעגל כך ששניים מקדקודיהם מונחים על קצות הקוטר וקודקוד נוסף מונח במקום כלשהו על פני הקשת, הם משולשים ישרי זווית. 
כל הישרים החותכים את החצי-מעגל והמאונכים לו מתכנסים לנקודה אחת שהיא מרכז הקוטר.
נוסחאות

אורך הקשת של חצי-מעגל שרדיוסו  \ r שווה ל-  \pi r, והיא חוסמת חצי-עיגול ששטחו שווה ל-  \ \pi r^{2}/2.
בגאומטריה אנליטית משוואת החצי-מעגל הנמצא ברביעים הראשון והשני, ואשר מרכזו בראשית הצירים היא:
מיקום מרכז המסה של חצי-עיגול:
שימושים גאומטריים

חצי מעגל יכול לשמש לבניה גאומטרית של ממוצע חשבוני וממוצע הנדסי של אורך שני קטעים. אם בונים בעזרת מחוגה חצי מעגל על קוטר שהוא סכום שני הקטעים, הרי שאורך רדיוס המעגל, השווה באורכו למחצית הקוטר, הוא הממוצע החשבוני של אורכי הקטעים.
בעזרת משפט פיתגורס ניתן להוכיח שאורכו של קטע המאונך לשני הקטעים, כך שאחת מנקודות הקצה שלו נמצאת על החצי-מעגל, ונקודת הקצה השנייה מתלכדת עם נקודות הקצה המשותפות לשני הקטעים, שווה באורכו לממוצע ההנדסי של אורכי הקטעים. דבר זה יכול לעזור במשימה של תרבוע מלבן, מאחר ששטחו של מלבן שווה לשטחו של ריבוע שצלעו שווה באורכה לממוצע ההנדסי של אורכי ניצבי המלבן.
שימושים אדריכליים

באדריכלות של הזמן הקדום, ובעיקר בתקופת הרומאים, הייתה לצורת הקשת החצי מעגלית חשיבות מרכזית בקירוי מבנים, בגישור ובהובלת מים (אקוודוקט). יתרונותיה המבניים של צורה זו איפשרו בניית מבנים רחבי ידיים, בעלי יכולת נשיאה של עומסים גדולים. בימינו משמשת הקשת החצי מעגלית בקירוי מבנים רחבי ידיים כמו בריכות שחיה ותחנות רכבת, וכן בקירוי חממות. גם צורתן של מנהרות היא, בדרך כלל, חצי מעגלית.
מיקום מרכז המסה של חצי-עיגול.
תיאור של בניה הנדסית של ממוצע חשבוני וממוצע הנדסי של אורכי שני קטעים בעזרת חצי מעגל.
קשת חצי עגולה
קשתות חצי מעגליות בשרידי אמת המים בקיסריה
קונסטרוקציית מתכת חצי מעגלית בחממת ניו גרדנס בלונדון
פתח מנהרה בגואנזואטו מקסיקו
חצי שיעור

בהלכה, חצי שיעור היא אכילת מאכל האסור לאכילה בכמות הפחותה מהשיעור הדרוש לחיוב, לדוגמה אכילה של פחות מכזית חזיר. ישנה מחלוקת אמוראים האם ישנו איסור מהתורה בדבר זה, אך מוסכם כי אין בחצי שיעור כדי להתחייב בעונש על האיסור.
מחלוקת רבי יוחנן וריש לקיש

במסכת יומא נחלקו ראשוני האמוראים בדין חצי שיעור, בנוגע ליום הכיפורים. התורה מחייבת את האוכל ביום הכיפורים בשיעור של ככותבת (תמר) בכרת, מכיוון שאכילה בשיעור כזה נחשבת לאכילה המיישבת את דעת האדם במקצת, ומפירה את עינוי הגוף. ונחלקו בשאלה האם אדם שאכל פחות משיעור כזה, עבר על איסור מהתורה.
דעתו של רבי יוחנן היא שאכילה בחצי שיעור ככותבת אסורה מהתורה, הוא מנמק זאת או בכך ש:”כיון דחזי לאיצטרופי איסורא קא אכיל”, כלומר, מכיוון שאכילה בשיעור כזו ראויה להצטרף עם שיעור אכילה דומה, נמצא שמדובר במעשה איסור. לדעת ריש לקיש חצי שיעור מותר מן התורה, היות ש:”אכילה אמר רחמנא וליכא”, כלומר מכיוון שלמעשה בחצי השיעור אין את ההיבט המעשי של כל השיעור, אין בכך כל איסור מהתורה.
רבי יוסף רוזין מציג בספרו "צפנת פענח" שתי אפשרויות לפירוש שיטתו של רבי יוחנן האוסר חצי שיעור: האחת היא שמדובר בסימן, כלומר מכיוון שחצי שיעור זה עלול להצטרף עם חצי שיעור אחר, סימן הדבר שחצי שיעור זה הוא מעשה איסור, שכן שני החצאים כאחד מהווים איסור מהתורה, ומכאן שגם חצי ממנו הוא מקצת מהאיסור, או שמדובר בסיבה כלומר מכיוון שהחצי שיעור עלול להצטרף עם חצי אחר, אסור לאכול גם את החצי הראשון.
יוצאים מהכלל

לא בכל איסור יש את איסור חצי שיעור, ויש מהאחרונים המחלקים בין סוגי האיסורים.
דוגמה כזו, היא מלאכת כותב, שהיא כתיבת שתי אותיות בשבת. לפי שיטתו של רבי מרדכי בנט במלאכה זו, כמו גם במלאכות אורג, עושה שתי בתי נירין, שם המלאכה הוא רק כאשר האדם עושה את המלאכה בשלמותה; ולכן גם לפי הדעה שחצי שיעור אסור מהתורה, העושה מלאכות אלו בחצי משיעורם אינו חייב. רבי נתן גשטטנר מסביר, כי השיעור אינו במהות שם כותב, אלא במלאכת כותב, כלומר אף על פי שכתיבה נחשבת לכתיבה גם באות אחת, מלאכת כתיבה היא רק על ידי פעולה מסוימת המבוצעת על ידי הכתיבה, ומכיוון שבמשכן התבצעה המלאכה רק על ידי כתיבת שתי אותיות, ולאות אחת לא הייתה כל חשיבות ללא שהתאימה את עצמה לאות השנייה, לכן אין כתיבת אות אחת נחשבת מלאכה כלל. לעומת זאת, רבי אברהם מסוכטושוב (אבני נזר) חלוק בנושא, וסבור שגם במלאכת כתיבה יש איסור על חצי שיעור, כמו כל חצי שיעור שאסור מהתורה.
דוגמה נוספת, היא מלאכת מפשיט. הרב שמואל הלוי ואזנר מסביר, כי בניגוד לשאר המלאכות שיש חשיבות לעשייתם גם בחצי שיעור, הפשטת עור בפחות משיעור זה אינה נחשבת כלל להפשטה גם לא במובן רגיל.
חצי שיעור במצוות

באחרונים נחלקו האם גם במצוות קיים דין זה, כגון אדם שיש לו בליל הסדר רק פחות מכזית מצה, האם מקיים בזה מצוות אכילת מצה, מדין חצי שיעור, או שדין חצי שיעור נאמר רק לעניין איסורים:
דעת הרב יעקב ריישר (שבות יעקב) כתב להוכיח שבאכילה פחות מכזית אין מצווה כלל.
אמנם לדעת הרב חיים יוסף דוד אזולאי (החיד"א) אף בחצי שיעור יש קצת מצווה: ”נראה לי דקצת מצווה איכא, וזכר לדבר מדקיימא לן חצי שיעור אסור מן התורה, והוא הדין דאיכא קצת מצווה בחצי שיעור. ולא יהא אלא לזכר המצווה צריך לאוכלו”.
לדעת המהרי"ט אלגאזי לא רק שמקיים מצווה בפחות מכזית, אלא אף ישנו חיוב לאכול את מה שיש לו, אף שהוא פחות מהשיעור הנצרך. אמנם לא יברך על מצווה זו.
דעה מחודשת כתב הרב אריה לייב גינצבורג (ה'שאגת אריה') שאף יכול לברך על קיום מצווה פחות מכשיעור. אמנם כתב המהר"י אסאד בשו"ת קמח שלא יברך 'על אכילת מצה' אלא 'על מצות מצה'.
הערות שוליים

↑  תלמוד בבלי,'"`UNIQ--nowiki-00000000-QINU`"'מסכת יומא,'"`UNIQ--nowiki-00000000-QINU`"'דף ע"ד, עמוד א'.
↑  ראו בצפנת פענח לפי סדר א"ב אות ח'.
↑  מגן אבות דף ג' ע"ב.
↑  שו"ת להורות נתן חלק ז'.
↑  שו"ת שבט הלוי חלק א'.
↑  וכפירוש רש"י שם.
↑  בספרו שבות יעקב חלק ב יח.
↑  בספרו ברכי יוסף אורח חיים תפב.
↑  הלכות חלב פרק ח אות פא.
↑  סימן ק.
מסכת ידיים

הפרק הראשון עוסק (בין השאר) בהלכות הכלי שבו אפשר ליטול. בתמונה: כלי לנטילת ידיים, עשוי מכסף.
מַסֶּכֶת יָדַיִם היא מסכת בסדר טהרות בששה סדרי משנה אשר עוסקת בטומאת הידיים ובנטילת ידיים. טומאת ידיים היא גזירה קדומה של חכמים, אשר קבעו שהידיים נחשבות טמאות אם האדם לא הקפיד לשומרן מטומאה, שכן הן עלולות לגעת בדברים אף מבלי משים. המסכת עוסקת בפרטי הדינים של נטילת ידיים לחולין ולתרומה: בשיעור המים הכשר לנטילה, בכלי הראוי לנטילה, באופן הנטילה, במיני מים הפוסלים לנטילה ועוד.
מיקומה של המסכת בסדר טהרות

לפי הקדמתו של הרמב"ם למשנה, מכיוון שהטומאות שהוזכרו כוללות את כל הגוף (אדם שנטמא באחד מאיברי גופו נטמא כולו), הגיע כעת לעיסוק בטומאת אבר אחד בלבד – ידיים.
פרקי המסכת

מֵי רְבִיעִית נוֹתְנִין לַיַּדָיִם (חמש משניות) – הפרק עוסק בהלכות נטילת ידיים: שיעור המים, הכלים שבהם אפשר ליטול, סוג המים שבהם אפשר ליטול וסוג הנוטל הראוי.
נָטַל לְיָדוֹ אַחַת מִשְּׁטִיפָה אַחַת (ארבע משניות) – נטילות שאינן מטהרות, חלק היד שמקבל טומאה וכן במקרי ספק שונים בדיני טומאת ידיים.
הַמָּכְנִיס יָדָיו לְבַיִת הַמְּנֻגָּע (חמש משניות) – הפרק פותח בדיון בדברים שמטמאים את הידיים וממשיך בדיון על טומאת כתבי הקודש. אגב כך מובא דיון אודות קדושתם של ספרי שיר השירים וקהלת.
בּוֹ בַּיּוֹם נִמְנוּ וְגָמְרוּ (שמונה משניות) – הפרק פותח במספר הלכות בנושאים שונים שנקבעו ביום שהתמנה רבי אלעזר בן עזריה לראש הישיבה. לאחר מכן הוא חוזר לעסוק בטומאת כתבי הקודש, שנשנה אגב הוויכוח בין הצדוקים לפרושים על טומאת כתבי הקודש. הפרק מסיים בקובץ מחלוקות בין הפרושים לצדוקים.
בסך הכל יש במסכת 22 משניות.
הערות שוליים

↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
FreeTV

| --- | --- |


 נתונים כלליים
 תקופת הפעילות:  5 ביוני 2023 – הווה (שנה)
 בעלות:  שידורי קשת ו-RGE
 מוצרים עיקריים:  שידורי טלוויזיה רב-ערוצית  שירותי VOD
 מנכ"ל:  יעקב נדבורני
  
 https://www.freetv.tv
FreeTV (בעברית: פרי טיוי) הוא שירות טלוויזיה רב-ערוצית בישראל בטכנולוגיית ה-OTT של קבוצות התקשורת שידורי קשת ו-RGE, שנכנס לפעילות מסחרית ב-5 ביוני 2023.
ביוני 2022 קיבל השירות את אישורה של הרשות השנייה לטלוויזיה ולרדיו, תחת מספר הסתייגויות. בספטמבר 2025 צפויות הרשות השנייה ורשות התחרות לבחון מחדש את פעילות השירות.
במסגרת האישור נקבע שהשירות יחויב לשדר את ערוצי הברודקאסט כאן 11, קשת 12 (השייך לשידורי קשת, מבעלי המיזם), רשת 13, עכשיו 14, וערוץ 9.
בראיון שפורסם עם מנכ"ל המיזם, יעקב נדבורני, באפריל 2022, הוא אישר כי המיזם עובד על הפקת תוכנית תחקירים חדשה, וכן כי בכוונת השירות לבצע הפקות מקור נוספות. נדבורני גם הצהיר כי לחברה לא יהיו טכנאים שיבצעו התקנה פיזית של ממירים בבית הלקוח, וכי החברה כלל לא תמכור או תשכיר ממירים. זאת, בניגוד לארבעת ספקי הטלוויזיה הקיימים כיום, שכולם מציעים מכירה או השכרה של ממירים ללקוחותיהם (אך מאפשרים גם התחברות ללא ממיר).
בשלב ההשקה מחירי השירות נמוכים מהותית מהשירותים האחרים – כחצי משירותי ה-OTT הישראליים האחרים וכשמינית עד עשירית משירותי הכבלים והלווין ואף בהבטחה למחיר קבוע "לכל החיים" – אך עם זאת, התוכן שלהם עדיין דל יחסית בתכני חו"ל חדשים בשל התבססותו באופן משמעותי על שידורי העבר של החברות השותפות בשירות, שידורי קשת וערוץ 5. פעילות הטלוויזיה באינטרנט של החברות המתחרות סלקום ופרטנר אינה רווחית אך ייתכן שכניסתו של מוצר לואו קוסט נוסף לזירה יאלץ אותן להוריד את מחירי המנוי שלהן גם כן.
עם תחילת השידורים, הייתה אמורה FreeTV להעלות גרסה ישראלית לתוכנית הריאליטי "Love Island" שתצולם ותשודר במקביל. עם השקת השירות, חברת HOT הערימה קשיים משפטיים בטענה לפגיעה מהותית לתחרותיות בשוק התקשורת הישראלי. בעוד התביעה נדחתה על הסף, צילומי הסדרה החלו כמתוכנן אולם שידורה נדחה.
שבועות ספורים לאחר השקת השירות, נודע כי חברת RGE, אחת השותפות במיזם, שוקלת את המשך דרכה. RGE, מפעילת ערוצי הספורט 5, היא זכיינית שידורי ספורט בינלאומיים המוכרת את השידורים במגוון פלטפורמות. ההפצה של אותם שידורים באמצעות FreeTV גורם לה לניגודי אינטרסים מסחריים, בשל העלויות הנמוכות של דמי המינוי ב-FreeTV.
החברה התחילה לשדר יותר סוגי תכנים באיכות של 4K.
נכון ליולי 2024, על פי ההערכות, שירות הטלוויזיה של החברה מונה כ-100 אלף לקוחות.
רשימת ערוצים בשירות FreeTV

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ערוצי הברודקאסט | ערוצים מהעולם | ערוצי ספורט 5 | ערוצי ONE | ערוצי בידור | ערוצי ילדים | ערוצי סדרות | ערוצי סרטים |
| ערוץ 9 כאן 11 קשת 12 רשת 13 עכשיו 14 i24news ערוץ 24 מכאן (مكان) ערוץ כנסת | France 24 daystar i24news באנגלית i24news בצרפתית | ספורט 5 ספורט 5 Plus ספורט 5 Gold ספורט 5 Live ספורט 5 Stars ספורט 5 4K | one one 2 One Doco ספורט Edge | ויוה טלנובלות ויוה אינסטנבול ואמוס דוק קריוקי מוזיקה il ערוץ חתונה ממבט ראשון ערוץ סברי מרנן ערוץ נינג'ה ישראל ערוץ ארץ נהדרת ערוץ הכוכב הבא | ערוץ הילדים FOMO בייבי שירי ילדותי יויו ערוץ פלא A+ ערוץ הכוכבים ילדותי לוגי כאן חינוכית ג׳וניור Free TV movies famliy | FreeTV דרמה FreeTV קומדיה FreeTV לייף סטייל FreeTV אוכל FreeTV דוקו FreeTV SERIES GLOBAL | FreeTV MOVIES ACTION  FreeTV MOVIES THRILLER FreeTV MOVIES 10STARS FreeTV MOVIES COMEDY FreeTV FEEL GOOD FreeTV MOVIES ROMANTIC FreeTV MOVIES DRAMA FreeTV MOVIES HORROR FreeTV MOVIES ישראלי Free TV MOVIES FAMILY |
הערות שוליים

1 2  גד פרץ, ‏מועצת הרשות השנייה העניקה אור ירוק לחברת הסטרימינג של קשת, באתר גלובס, 22 ביוני 2022
↑  גד פרץ, ‏לקראת מפץ בשוק הטלוויזיה? הכירו את מנכ"ל חברת הסטרימינג החדשה שמבטיח מהפכה, באתר גלובס, 1 באפריל 2022
↑  נבו טרבלסי,'"`UNIQ--nowiki-00000003-QINU`"'‏מנוי ב-30 שקל לחודש לכל החיים: פרטי מיזם הטלוויזיה החדש נחשפים, באתר גלובס, 5 ביוני 2023
↑  יצליחו לבצע מהפכת מחירים? כל מה שצריך לדעת על FREE TV | ישראל היום, באתר www.israelhayom.co.il, ‏2023-06-06
↑  '"`UNIQ--nowiki-00000005-QINU`"'יסמין גואטה,'"`UNIQ--nowiki-00000006-QINU`"'קשת השיקה את freeTV ב-40 שקל בחודש – ועשויה להוריד את מחירי המתחרות, באתר TheMarker‏, 5 ביוני 2023
↑  עדיאל איתן מוסטקי,'"`UNIQ--nowiki-00000008-QINU`"'בג"ץ דחה את עתירת HOT נגד מיזם freeTV של קשת, באתר כלכליסט, 4 ביולי 2023
↑  דוד ורטהיים‏, הערכה בענף: קשת ו-RGE בדרך לפרידה במיזם freetv. ומה הקשר למשפחת אדלסון?, באתר וואלה, 19 ביולי 2023
↑  נבו טרבלסי,'"`UNIQ--nowiki-0000000B-QINU`"'‏האינטרס של פרטנר, הרווח של yes: השת"פ שמטלטל את שוק הטלוויזיה, באתר גלובס, 10 ביולי 2024
התנועה הוולדנסית

סמל התנועה הוולדנסית, הכולל את המילים הלטיניות: "Lux lucet in tenebris", בעברית: "אור מאיר בחושך"
פסל של פייר ולדו, מייסד התנועה הוולדנסית בוורמס שבגרמניה
התנועה הוולדנסית, הנקראת גם "עניי ליון", הייתה אחת ממספר תנועות דתיות שצמחו בדרום-מערב אירופה בסוף המאה ה-12. בדומה לפרנציסקנים, גם תנועה זו בעלת מסר חברתי מובהק, לצד תאולוגיה אורתודוקסית לחלוטין.
מייסד התנועה, פייר ולדו או ולדס (Valdes), היה סוחר עשיר מליון, אשר באמצע שנות השבעים של המאה ה-12 עבר אירוע של קונוורסיה (הפיכת הלב), ויתר על רכושו הרב ועבר לחיי עוני והטפה. הוא ותלמידיו הראשונים היו מושפעים מהאידיאל האפוסטולי הנוצרי, שהדגיש את חיי העוני והצניעות של השליחים בברית החדשה. חברי התנועה תרגמו חלקים של כתבי אבות הכנסייה וכתבי הקודש, בכלל זאת המקרא, לשפה המדוברת אצלם אוקסיטנית, על מנת לאפשר למאמינים גישה ישירה לכתבים אלו. קריאה משותפת של תרגומי המקרא היוותה חלק חשוב מאורח החיים של הוולדנסים.
הארכיבישוף של ליון סירב להתיר לוולדנסים להטיף באופן חופשי, ולבסוף הוטל עליהם עונש נידוי (לטינית: excommunicatio) וב-1182 הם גורשו מהעיר ליון. בשנת 1184 הגדירם האפיפיור לוקוס השלישי כמינים.
הוולדנסים פתחו אמונות ומנהגים ייחודיים להם: איסור מוחלט לשפוך דם נוצרי, איסור להישבע, הסתייגות מפרקטיקה נוצרית שאינה מעוגנת באופן מפורש במקרא, דחיית פולחנים שהכנסייה מארגנת עבור המתים, עריכת וידוי על ידי הדיוטות (זאת בניגוד לרשויות הכנסייה של הנצרות הקתולית, שהתירו זאת רק לכמרים), הותרה הטפת נשים, דחייה של זכות הכנסייה לאסור על אנשים להטיף, הסתייגות מהערצת צלמים וממסעות צליינות.
לקריאה נוספת

שולמית שחר, נשים בתנועת מינות של ימי הביניים: אנייס ואיגט הוולדנסיות. ירושלים: מוסד ביאליק, תשס"א 2001. ISBN 9653427199.
מורין ניוברגר

מורין בראון נויברגר-סולומון (באנגלית: Maurine Brown Neuberger-Solomon‏; 9 בינואר 1907 – 22 בפברואר 2000) הייתה פוליטיקאית אמריקאית, שכיהנה כחברת הסנאט של ארצות הברית מטעם מדינת אורגון בין השנים 1960–1967. היא הייתה האישה הרביעית שנבחרה לסנאט האמריקאי והעשירית בסך הכל בבית העליון של הקונגרס. היא ובעלה, ריצ'רד ל. ניוברגר, נחשבים לזוג הראשון שכיהן באותו בית מחוקקים. בהווה, היא האישה היחידה שנבחרה לסנאט מטעם אורגון.